《吊熊飞将军六首 其一》
明代·彭絅

六飞湖海困风尘，岭表孤臣泪湿巾。温峤未还须念国，仲连宁死不归秦。

英雄举事应难料，管见窥人恐未真。惭我独无金藏愤，一篇函草亦空陈。

作者简介：彭絅，东莞人。谊孙。明武宗正德九年（一五一四）进士。除浦城令，擢刑部主事，乞终养。年四十三卒。传见民国《东莞县志》卷五六。